Meeskonnaürituse korraldamine Raplamaal – tegevused, toitlustus ja majutus
#000000
Meeskonna ürituse korraldamiseks on Raplamaa igati optimaalne valik – pealinnast umbes tunniajase autosõidu kaugusel ja üle-eestilise ürituse korraldamisel jääb see endiselt kõigile hoomatavasse käeulatusse. Heale geograafilisele asukohale lisaks pakub siinne loodus (eriti rabad!) mitmeid võimalusi vabaõhu tegevusteks, mida aitavad täiendada tubasemad ettevõtmised. Ühepäevased üritused saab lõpetada näiteks saunaga ja kel plaan jääda kauemaks, leiab sobiva sauna kõrvalt ka öömaja.
#000002
Üks suur murekoht on aga see, et kõige eelneva kohta on teemakaugel inimesel üsna raske infot leida. Osavam internetis surfaja leiab killud üles, kuid tervikpildi kokkupanemine on ajamahukas ja tülikas. Seetõttu püüan põlise raplamaalase ja kohaliku matkajuhina järgnevalt kirjutada lahti kõik olulisema, mida ühe meeskonnaürituse korraldaja meie maakonna võimaluste kohta teada võiks.
#000003
Sõltuvalt sellest, kas tegemist on seminari, talve- või suvepäevade, koolituspäevaga väljaspool ettevõtte ruume või motivatsiooniüritusega meeskonnale, on vajadused väga erinevad. Seepärast ei hakka ma siinkohal igale formaadile välja pakkuma erinevat stsenaariumit, vaid toon kategooriatena ära ühe meeskonnaürituse korraldamise potentsiaalsed võimalused. See, kuidas aega sisustada ja millised teenusepakkujad endale valida, jääb lõpuks ikka organiseerija otsustada.
#000006
Raplamaa on rabade maa, mistõttu tasuks pea igal meeskonnal vabaõhutegevusena üks rabamatk ette võtta. Olgu see siis räätsamatkana või lihtsalt kulgemisena metsaraja-laudteel. Julgen arvata, et Raplamaa kohalikud ettevõtjad suudavad pakkuda Eesti mõistes üht muljetavaldavamat spektrit kontseptsioone rabamatka juurde.
#000007
Rappa saab minna nii päeval kui öösel. Saab teha sportlikuma räätsamatka, aga ka sisekaemuslikuma/filosoofilisema. Saab looduses kokata, saab õppida ellujäämistarkusi. Saab nautida gurmeetoitu. Kui on mõtteis midagi, mida teenusepakkujate kodulehtedelt ei leia, siis tasub seda vähemasti küsida.
#000008
Suurseiklus (ellujäämiskursused, räätsamatkad, kanuumatkad, meeskonnamängud)
#000010
Preeriakoda (erinevad matkad, põgenemismetsad, ööbimine indiaani püstkojas, mängud indiaanikülas)
#000011
Metaloodus (räätsa- ja kanuumatkad, ööbimisega matkad, kokkamine looduses)
#000012
Kui on soov organiseerida mitmekülgsemat üritust, kus lisaks matkamisele oleks osa ka tubastel ettevõtmistel, leiab pea igast Raplamaa nurgast midagi huvitavat. Logistilises mõttes ongi võimalik ettevõtmine selliselt korraldada, et tegevuste vahel ei oleks ülemäära pikalt sõitmist. Alati on kuskil läheduses mõni raba, mida kombineerida muude tegevustega.
#000013
Matkamisele sobib hästi tasakaaluks mõni kultuurilisem programm. Näiteks tegeletakse Atla mõisas mõisakeraamikaga kui ka alkoholi tootmisega. Nende tegevustega on võimalik ka lähemalt tutvuda läbi korraldatavate tuuride. Muuhulgas on võimalik tellida seltskonnale isegi gurmee lõuna- või õhtusöök. Tutvu Atla mõisa tegemistega siit.
#000014
Rapla külje all asuv Puraviku sepikoda aga pakub läbi ekskursiooni võimalust tutvuda sepa eluga – tema tööriistade ja igapäevaeluga.
#000016
Kui üritus toimub Raplamaa lõunaosas, võib kaaluda näiteks Järvakandi klaasimuuseumi külastamist ja giidiga ekskursiooni tellimist.
#000017
Märjamaa piirkonda üritust planeerides aitaks füüsilist rabas sumpamist tasakaalustada esivanemate eluolu ja talupoja kultuuri ajalooga tutvumine Sillaotsa talumuuseumis.
#000018
Seni on ettevõtete ühepäevased ettevõtmised laias laastus jagunenud kaheks: 1) päev tegevustega värskes õhus ja lõpetuseks saun; 2) koolituspäev mõnes renditavas ruumis/hoones, mille sisse mahub ka värskendav rabamatk koos toiduga vabas õhus.
#000020
Saun vee peal? Parvematkad pakub võimalusena tellida saunaparvematk Vigala jõel. Kui on soov teha enne sauna räätsadel raba peal seigelda ja rabajutte kuulata, laukas ujuda, siis asukoha poolest sobivad eriti hästi Sõbessoo ehk Jalase raba või Linnuraba.
#000022
Suitsusaun ja suplus tiigis? Laukataguse puhkeküla pakub mõnusat suurt suitsusauna, millest mõne sammu kaugusel asub tiik. Suitsusauna asemel on muidugi võimalik valida ka saunamaja traditsioonilise saunaga. Laukataguse saunarõõm on hea ühendada rabamatkaga Keava või Loosalu rabas.
#000023
Kädva küla seltsimaja sobib suurepäraselt kui eelarve on tagasihoidlikum, kuid sauna sooviks sellegipoolest nautida. Nagu eelnevalt mainitud suuremate teenusepakkujate puhul, on Kädva puhulgi võimalik tellida kohapeale toitlustus/suupisted. Lisaks olemas suurem saal koolituse-seminari või lihtsalt koosolemise tarbeks. Ka ööbimisvõimalus on olemas. Seltsimaja lähedale jäävad näiteks Palasi, Loosalu ja Piiumetsa rabad.
#000024
Ruume seminari või lihtsama koosviibimise tarbeks on samuti võimalik rentida kõikidelt eelpool mainitud ettevõtetelt. Lisaks tasub ära mainida veel Kohila koolituskeskust Tohisoo mõisas. Kohila lähistel saab koolituspäeva lõpetada näiteks Rabivere rabas.
#000025
Kui üritus näeb ette ruumide rentimist seminari, koolitus või lihtsalt koosviibimise tarbeks, siis on üsna loomulik, et toitlustuse saab organiseerida ruumide rentija poolt või tema vahendusel. Kui päev koosneb pigem tervest reast tegevustest-külastustest, siis tuleb toitlustuse osas detailid pisut täpsemini läbi mõelda.
#000026
Elu on näidanud, et matkamine ja meeskonnamängud värskes õhus toovad nälja kiiresti majja ja seetõttu oleks igati mõistlik üks selline tegevuse püha söömaajaga lõpetada. Sõltuvalt matkakorraldajast on võimalik kas tellida soe toit matka lõpp-punkti ootama või hoopiski tiimitööna valmistada ise lõkkel üks mõnus kõhutäis. Üldiselt soovitan toidumure veeretada rahulikult matkakorraldaja kaela. 🙂
#000027
Kui on soov pakkuda oma meeskonnale peenemaid maitseelamusi, tasub Raplamaale tulles kindlasti mõelda Ööbiku gastronoomiatalu peale. Muuseas on Ööbikus võimalik korraldada ka seminari või teha väike rabamatk ning nautide väga head toitu. Ööbiku vahetusse lähedusse jääb Aela maastikukaitseala koos mitmete rabamassiividega. Ideaalne paik räätsamatkaks!
#000028
...siis on Sul ilmselt eelnevat lugenuna juba olemas aimdus, et nii mõnigi mainitud ettevõtetest pakub ka ööbimisvõimalust.
#000030
Ööbimisvõimalus suurematele seltskondadele pakuvad Raplamaal:
#000031
Kädva küla seltsimaja (lihtsam ööbimisvõimalus ca 20 inimesele)
#000033
Sinu e-postiaadressi ei avaldata. Nõutavad väljad on tähistatud *-ga
#000037
Fotolõuend või raamitud foto – millist oma kodu seinale valida?
Kuidas ma omadega põhjas käisin
Minu esimene raamat “Peegel karu silmades”
SUP laua matkad ja rent Raplamaal
Suvi 2020: Hommiku- ja öömatkad Raplamaa rabades
Liitu matkahuviliste listiga Liitumine toob Sulle e-maili peale kätte info eesseisvate matkade ja planeerimisel olevate matkade kohta.
#000039
Fotolõuend või raamitud foto – millist oma kodu seinale valida?
#000041
Juba mõnda aega tagasi otsustasin oma kodulehele üles panna valiku loodusfotosid, mida saab igaüks endale koju või ka kellelegi kingituseks tellida. Valik on pidevalt täienev ja seda saab näha siit. Pikalt pildistasin “sahtlisse”, kuid viimase Read more...
#000042
SUP laua matkad ja rent Raplamaal
#000043
SUP laud ehk aerulaud annab võimaluse näha maailma täiesti uuest perspektiivist. Minu arust peab see eriti paika rabajärvede ja -laugaste puhul. Mere, jõe või tavapärase järve peal oleme ikka jahi, paadi või kanuuga sõitnud, aga Read more...
#000044
Puhkusteaeg saab täistuurid sisse ja hoopis teistsuguse suve sisse kulub muuhulgas kindlasti ära üks üks korralik hingetõmbe hetk rabavaikuses ja ujumine pehmes laukavees. Süsteem on lihtne: pane kokku vähemalt 4-liikmeline seltskond ja anna teada Read more...
#000046